רנה קמיל

רנה קמיל (בצרפתית: René Carmille) היה מומחה לכרטיסים מנוקבים בצבא צרפת במאה ה-20. במלחמת העולם השנייה הוא עבד כסוכן כפול עבור המחתרת הצרפתית כחלק מרשת מרקו פולו.

קמיל שירת כראש המחלקה הדמוגרפית בווישי אשר הפכה להיות הלשכה המרכזית הלאומית לסטטיסטיקה תחת משטר וישי. בתפקיד זה, קמיל פעל לחבלה מבפנים במפקד האוכלוסין הנאצי של צרפת, ובכך סייע למספר לא ידוע של יהודים להימלט ממחנות ההשמדה. במשך כשנתיים קמיל וקבוצתו עיכבו במכוון את התהליך על ידי תפעול שגוי במודע של כרטיסיות הניקוב, ועל ידי תכנות המכונות כך שאלו לא ישמרו מידע בטור 11 - אשר התייחס לדת - במסגרת המפקד.

קמיל השתמש במחלקתו גם כדי לסייע למחתרת הצרפתית באלג'יריה.

קמיל נעצר בליון ב-3 בפברואר 1944. הוא נחקר במשך יומיים על ידי קלאוס ברבי אך לא נשבר תחת עינויים. הוא נשלח למחנה דכאו, שם מצא את מותו ב-25 בינואר 1945.

לקריאה נוספת

קישורים חיצוניים

2017 12
חברי תנועת ההתנגדות הצרפתית
סוכנים כפולים
סטטיסטיקאים
הצלה בשואה
אנשי מחתרת שנספו בשואה

מפקדים בלגיון הכבוד
צרפתים שנולדו ב-1886
צרפתים שנפטרו ב-1945